paragraph_text: Ured je osnovan 15. ožujka 1951. kao državna ustanova i u njoj je zaposleno oko 5.500 radnika, uglavnom policajaca i policijskih inspektora. Glavne zadaće ustanove su suradnja između federalnih i državnih policijskih i vojnih snaga, borba protiv državnog i međunarodnog organiziranog kriminala, planiranje i provedba protuterorističkih akcija na području SR Njemačke, briga za nacionalnu sigurnost i zaštita ustavno-pravnog poretka i štićenih osoba. Također, nadležna je za provedbu istraga ubojstava i drugih smrtonosnih prekršaja počinjenih na području svojeg djelokruga i izvještavanje njemačke javnosti i pučkog pravobranitelja o tijeku istrage.